Il-Papa Franġisku l-bieraħ iċċelebra l-festa ta’ San Ġużepp – Jum il-Missier f’ħafna artijiet Kattoliċi – u appella lil missirijiet biex ikunu qrib uliedhom. Fl-udjenza fil-Pjazza San Pietru, huwa spjega lill-folla ta’ 80,000 it-tliet missjonijiet ewlenin tal-qaddis patrun tal-Knisja Universali: dik li jieħu ħsieb il-Familja Mqaddsa, dik ta’ edukatur ta’ Ġesù tfajjel u dik li għen lil Ġesù jwieġeb għall-ħidma tal-Ispirtu s-Santu fih. Huwa bagħat l-awguri lill-missirijiet kollha madwar id-dinja rringrazzjahom għal dak kollu li jagħmlu ma’ uliedhom.